Όμορφο διαμέρισμα εύκολα προσβάσιμο με πολύ ωραία έπιπλα και άνετο η ώρα του check in τηρήθηκε παρόλο που διάβασα άλλες κριτικές που λένε περί καθυστερήσεις στα check in. Η συνεννόηση ήταν ελάχιστα προβληματική καθώς μου ζήτησαν κάποια στοιχεία και ενώ τα έστειλα έπρεπε να πάρω τηλέφωνο την ώρα που έφτασα για να μου δώσουν οδηγίες και κωδικούς για να βρω το κλειδί κάτι το οποίο θεωρώ απαράδεκτο για μια εταιρεία που από όσο μπορώ να δω έχει γεμίσει το κέντρο της Θεσσαλονίκης με τα καταλύματα της. Θέλω να σταθώ συγκεκριμένα στο κομμάτι της καθαριότητας η οποία ήταν μηδαμινή. Ας ξεκινήσουμε με το πάτωμα το οποίο έχει να το συναντήσει σκούπα πολύ καιρό κάτι που μου φάνηκε πολύ περίεργο μιας και όταν έφυγα είδα από έξω προϊόντα καθαρισμού τα οποία προοριζοντουσαν προφανώς για τα δεκάδες διαμερίσματα που υπήρχαν στον όροφο, εν ολίγοις σκόνη και χνούδια παντού. Σκόνη υπήρχαν και στα έπιπλα της κουζίνας. Επίσης όταν θέλαμε να χρησιμοποιήσουμε κουτάλια παρατηρήσαμε ότι ήταν λερωμένα κάτι που ήταν επίσης απαράδεκτο αν σκεφτούμε ότι είμαστε ακόμα εν καιρό πανδημίας. Το μπαλκόνι εκτός ότι ήταν βρώμικο λες και είχε να καθαριστεί από την εποχή του ΠΑΣΟΚ είχε και μια στοίβα με γόπες τσιγάρων στη γωνία. Το χαρτί τουαλέτας εκτός ότι ήταν ήδη χρησιμοποιημένο ήταν ένα και μοναδικό, αλλά δεν έχουμε κανένα παράπονο από το μπάνιο καθώς ήταν καθαρό και ευρύχωρο με τα απαραίτητα σαμπουάν και αφρολουτρο. Πιστεύω ένα 3/5 είναι επαρκές και δίκαιο μιας και χρειάζεται επιπλέον προσοχή καθαρισμό και προσπάθεια. Το μόνο σίγουρο για να μαι και δίκαιος το δωμάτιο ήταν επαρκές ευρύχωρο και άνετο. Όπως είπα μιας και έχετε σαν εταιρεία πολλά διαμερίσματα η καθαριότητα είναι ένα μείζον θέμα.